1995etik+aurrerako+beste+olerkari+batzuk

Gure historia guztian ez da izan gaur dugun beste euskal idazlerik. Narratiba da nagusi, noski, baina ez dira gutxi olerkien arloan gozatu eta gozarazteko gai direnak: Iritzi kritikoa:
 * **Iñigo Aranbarri**
 * **Pako Aristi**
 * **Rikardo Arregi**
 * **Harkaitz Kano**
 * **Felipe Juaristi**
 * **Juan Kruz Igerabide**
 * **Tere Irastorza**
 * **Joan Mari Irigoien**
 * **Juan Ramon Madariaga**
 * **Gerardo Markuleta**
 * **Miren Agur Meabe**
 * **Juanjo Olasagarre**
 * **Pello Otxoteko**
 * **Kirmen Uribe**
 * **Ana Urkiza**
 * Literatura, oro har, ete olerkia bereziki, inoiz izanden autonomoena da gaur egun. Estetikak aguntzen du; hau da, literatura ez da egiten jarduera horren bidez beste helburu batzuk erdiesteko, hitzaren berezko balio artistikoa berreskuratzeko baizik.
 * Erromantizismotik gerora, olerkia **iruditeria pertsonala** edo **mitologia pribatua** da. Irudimenean eta oroimenean oinarriturik, olerkari bakoitza bere bizigune edo geografia habitagarria sortu beharrean da, lehengo euskarriek porrot egin baitute gizarte laikoan. Inguratzen eta askotan itotzen gaituzten arazoen gainetik hegan egiteko gaitasuna eskatzen dio Gerardo Markuletak, adibidez, olerkariari. Bidaian, ihesean, ere aurki daitezke askatasun-eremuak.
 * Ez da besterik, adibidez, **Koldo Izagirre**k (Pasaia, 1953) bere haurtzaroko itsas portuan aurkitzen duena. Bibentzia horiek bere olerkari senari funtsezko gaia ematen diote: itsasontziek, marinel mozkortuek, burdina uhertuek bidaiaren eta urrutiko hizkuntza eta kulturen oihartzuna dakarkiote. Itsasoa da konformagaitzen aberria eta garrantzitsuena bidaia bera da, ez portura iristea. 1997an argitaratutako //Non dago basque's harbour// gaurko euskal olerkiaren eredu ederra da.
 * **Kirmen Uribe** (1970) ondarrutar olerkari gaztearen hitzak ere aurretik esandakoak berresatera datoz, nolabait, poesia zer den galdetzen zaionean: "Poesia, gehienbat, hitza da. Eta hitzak esanahia dakr beti berarekin. Isiltasunetik hurbilen dagoen generoa da poesia; poesiak hitzaren eraginkortasun handiena bilatzen du, ahalik eta era biluzienean. Elipsiek eta erritmoak bere aldiko eragina dute horretan."